K O R R A L D U S

Haapsalu,			15 juuni 2006 nr 462

Vara võõrandamine otsustuskorras
Lääne Politseiprefektuuri Haapsalu politseijaoskonnale 

Tagamaks politseipatrullide efektiivsemat tegevust Haapsalu linna korrakaitse tagamisel ning samuti võttes arvesse Haapsalu linna territooriumil asuvate parkide (Paralepa parkmets, raudteejaama haljasala, promenaad jne) rohkust, kuhu patrullautoga ei ole võimalik ligi pääseda ning arvestades asjaoluga, et Haapsalu linna rahvaarv suvehooajal mitmekordistub on otstarbekas kasutada politseil liiklusvahendeid, millega on võimalik liikuda kiiresti kohtades, kuhu muu liiklusvahendiga ei pääse. Võttes arvesse eelnevat  toetab Haapsalu Linnavalitsus Lääne Politseiprefektuuri Haapsalu politseijaoskonda ostes ja andes tasuta üle 2 mootorrollerit. Juhindudes Haapsalu Linnavolikogu 30.05.1997 määrusega nr 8 kinnitatud “Linnavara võõrandamise korra” p 3.3, p 20.1, kohaliku omavalitsuse korralduse seaduse § 6 lg 3 p 2, § 30, § 31, Haapsalu põhimääruse § 35 lg 1 p 2, § 63 ja haldusmenetluse seadusest Haapsalu Linnavalitsus

k o r r a l d a b:

1.	Võõrandada otsustuskorras tasuta Lääne Politseiprefektuuri Haapsalu politseijaoskonnale järgmised vahendid:

Vara	kogus	Soetusmaksumus	
Roller Oliver Sport	2	39 998.00	

2.	Punktis 1 nimetatud varad on Lääne Politseiprefektuuri Haapsalu politseijaoskonnale üle antud seisuga 29.05.2006.a.
3.	Korraldus avalikustada väljapanekuga linnavalitsuse fuajees.
4.	Korraldus jõustub teatavakstegemise päevast.
5.	Korraldus teha teatavaks Lääne Politseiprefektuuri Haapsalu politseijaoskonnale (Lossiplats 4, 90502 Haapsalu, prefekt V. Pärn) korralduse koopia saatmisega posti teel, linnavalitsuse raamatupidamisele (L. Tammsalu, E. Sõer), korralduse koopia üleandmisega allkirja vastu.
6.	Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul teatavakstegemisest.

Martin Schwindt
Aselinnapea		Erko Kalev
		Linnasekretär